En 74-årig kvinde blev onsdag mødt af en anden kvinde med indisk udseende på Teglværksvej i Hobro. Kvinden spurgte den 74-årig om vej og kørte efterfølgende væk i en hvid personbil efter at have modtaget hjælpen. Efter den indiske kvinde var forsvundet, gik det op for den 74-årige, at hun manglede sin guldhalskæde, som angiveligt var blevet stjålet af den indiske kvinde. - Om det er en tendens eller et engangstilfælde for vores område, ved vi ikke, men der er tale om en form for tricktyveri, fortæller politikommissær for lokalpolitiet i Hobro, Lars Rosenvinge. Derfor kommer han også med en advarsel til borgerne i området: - Man skal være opmærksom, hvis man bliver mødt af en kvinde med lignende udseende, fortæller Lars Rosenvinge.

Opsummering:
Man skal være opmærksom, lyder det fra politikommissæren.